hotchpotch/miracl-hf-unified huggingface dataset:
বান্দরবান সদর ইউনিয়ন
বান্দরবান সদর বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
বান্দরবান সদর ইউনিয়নের আয়তন ১৪,১৫১ একর (৫৭.২৭ বর্গ কিলোমিটার)। এটি বান্দরবান সদর উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী বান্দরবান সদর ইউনিয়নের লোকসংখ্যা ৯,৩৩৪ জন। এর মধ্যে পুরুষ ৪,৯৪৬ জন এবং মহিলা ৪,৩৮৮ জন।
বান্দরবান সদর উপজেলার সর্ব-পূর্বে বান্দরবান সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পশ্চিমে বান্দরবান পৌরসভা, উত্তরে রোয়াংছড়ি উপজেলার নোয়াপতং ইউনিয়ন, পূর্বে রোয়াংছড়ি উপজেলার আলেক্ষ্যং ইউনিয়ন এবং দক্ষিণে রোয়াংছড়ি উপজেলার রোয়াংছড়ি সদর ইউনিয়ন ও তারাছা ইউনিয়ন অবস্থিত।
বান্দরবান সদর ইউনিয়ন বান্দরবান সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
বান্দরবান সদর ইউনিয়নের স্বাক্ষরতার হার ২৩.০৪%। এ ইউনিয়নে ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
বান্দরবান সদর ইউনিয়নে যোগাযোগের প্রধান সড়ক হল বান্দরবান-রোয়াংছড়ি সড়ক। প্রধান যোগাযোগ মাধ্যমে চাঁদের গাড়ি।
বান্দরবান সদর ইউনিয়নের মধ্য দিয়ে প্রবাহিত হচ্ছে রেইছা খাল।
বান্দরবান সদর ইউনিয়নের প্রধান হাট-বাজার হল রেইছা বাজার।
কুহালং ইউনিয়ন
কুহালং বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
কুহালং ইউনিয়নের আয়তন ২১,১২০ একর (৮৫.৪৭ বর্গ কিলোমিটার)।
২০১১ সালের পরিসংখ্যান অনুযায়ী কুহালং ইউনিয়নের লোকসংখ্যা ১০,০৮৭ জন। এর মধ্যে পুরুষ ৫,২২৬ জন এবং মহিলা ৪,৮৬১ জন।
বান্দরবান সদর উপজেলার উত্তরাংশে কুহালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে ও পূর্বে রাজবিলা ইউনিয়ন, দক্ষিণে বান্দরবান পৌরসভা এবং পশ্চিমে চট্টগ্রাম জেলার চন্দনাইশ উপজেলার ধোপাছড়ি ইউনিয়ন ও রাঙ্গুনিয়া উপজেলার পদুয়া ইউনিয়ন অবস্থিত।
১৯৮৪ সালে তৎকালীন বৃহত্তর বান্দরবান সদর ইউনিয়ন থেকে ৩২৫ নং কোলাক্ষ্যং, ৩১৮ নং কুহালং এবং ৩২৪নং চেমী মৌজা নিয়ে কুহালং ইউনিয়ন পরিষদ গঠন করা হয়।
কুহালং ইউনিয়ন বান্দরবান সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
কুহালং ইউনিয়নের স্বাক্ষরতার হার ২৭.৭২%। এ ইউনিয়নে ১টি মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
কুহালং ইউনিয়নে যোগাযোগের প্রধান সড়ক হল বান্দরবান-চন্দ্রঘোনা সড়ক। সব ধরণের যানবাহনে যোগাযোগ করা যায়।
কুহালং ইউনিয়নের দক্ষিণাংশ দিয়ে প্রবাহিত হচ্ছে সাঙ্গু নদী।
কুহালং ইউনিয়নের প্রধান হাট-বাজার হল ডলুপাড়া বাজার।
ডগলাস ফেয়ারব্যাঙ্কস
ডগলাস ফেয়ারব্যাঙ্কস (ইংরেজি: Douglas Fairbanks; জন্ম: ডগলাস এল্টন থমাস উলম্যান; ২৩শে মে, ১৮৮৩ - ১২ই ডিসেম্বর, ১৯৩৯) ছিলেন একজন মার্কিন অভিনেতা, পরিচালক, প্রযোজক, চিত্রনাট্যকার। তিনি "দ্য থিফ অব বাগদাদ", "রবিন হুড" এবং "দ্য মার্ক অব জরো" চলচ্চিত্রে অভিনয়ের জন্য প্রসিদ্ধি অর্জন করেন।
ফেয়ারব্যাঙ্কস ছিলেন ইউনাইটেড আর্টিস্ট্‌সের প্রতিষ্ঠাতা সদস্য। এছাড়া তিনি একাডেমি অব মোশন পিকচার আর্টস অ্যান্ড সাইয়েন্সেসের প্রতিষ্ঠাতা সদস্য ও ১৯২৯ সালে ১ম অস্কার আয়োজনের উপস্থাপক ছিলেন। ১৯২০ সালে ম্যারি পিকফোর্ডকে বিয়ের মধ্য দিয়ে তারা হলিউড আভিজাত্যে পরিণত হন এবং ফেয়ারব্যাঙ্কসকে "হলিউডের রাজা" বলে অভিহিত করা হতো।,
ফেয়ারব্যাঙ্কস ১৯১০ ও ১৯২০ এর দশকের অন্যতম সেরা তারকা হিসেবে স্বীকৃত হলেও সবাক চলচ্চিত্রের বিকাশের ফলে তার কর্মজীবনে দ্রুত পতন দেখা দেয়। তার সর্বশেষ চলচ্চিত্র ছিল "দ্য প্রাইভেট লাইফ অব ডন হুয়ান" (১৯৩৪)।
ডগলাস এল্টন থমাস উলম্যান ১৮৮৩ সালের ২৩শে মে ডেনভারের কলোরাডোতে জন্মগ্রহণ করেন। তার পিতা হেজেকিয়াহ চার্লস উলম্যান (১৫ই সেপ্টেম্বর, ১৮৩৩ - ২৩শে ফেব্রুয়ারি, ১৯১৫) এবং তার মাতা এলা অ্যাডিলেড (জন্মনাম: মার্শ, জন্ম ১৮৪৭)। তার এক ভাই ছিল, নাম রবার্ট পেইন উলম্যান (১৩ই মার্চ, ১৮৮২ - ২২শে ফেব্রুয়ারি, ১৯৪৮) এবং দুইজন সৎভাই ছিল, জন ফেয়ারব্যাঙ্কস জুনিয়র (জন্ম ১৮৭৩) এবং নরিস উইলকক্স (২০শে ফেব্রুয়ারি, ১৮৭৬ - ২১শে অক্টোবর, ১৯৪৬)। তার পিতা হেজেকিয়াহ পেনসিলভানিয়ার বেরিসবার্গে জন্মগ্রহণ করেন, কিন্তু উইলিয়ামস্পোর্টে বেড়ে ওঠেন। তিনি একটি ইহুদি পরিবারের ছয় পুত্র ও চার কন্যার মধ্যে চতুর্থ সন্তান ছিলেন। হেজেকিয়াহের পিতামাতা লাজারুস উলম্যান ও লিডিয়া আব্রাহাম ১৮৩০ সালে জার্মানির বাডেন থেকে মার্কিন যুক্তরাষ্ট্রে আসেন।
ফেয়ারব্যাঙ্কস ডেনভার মঞ্চে একজন আনাড়ি শিল্পী হিসেবে অভিনয় শুরু করেন। তিনি এলিথ গার্ডেনস থিয়েটার ও অন্যান্য মার্গারেট ফিয়ালির পৃষ্ঠপোষকতায় পরিচালিত কয়েকটি মঞ্চদলে কাজ করতেন। ফিয়ালি তখন ডেনভারে তরুণদের জন্য একটি অভিনয় প্রতিষ্ঠান পরিচালনা করতেন। ফেয়ারব্যাঙ্কস ডেনভার ইস্ট হাই স্কুলে পড়াশুনা করেন এবং স্কুলের পিয়ানোর তার কাটার জন্য তাকে বহিষ্কার করা হয়।
তিনি ১৮৯৯ সালে ১৫ বছর বয়সে স্কুল ত্যাগ করেন। তিনি কলোরাডো স্কুল ও হার্ভার্ড বিশ্ববিদ্যালয়ে পড়াশুনা করেছেন বলে দাবী করতেন, কিন্তু তার কোনো দাবীই সত্য নয়। তিনি ফ্রেডেরিক ওয়ার্ডের অভিনয় দলে যোগ দেন এবং ১৮৯৯ সালের সেপ্টেম্বরে কয়েকটি দেশে সফরে যান। তিনি ওয়ার্ডের সাথে দুই মৌসুম সফর করেন, এবং অভিনেতা ও মঞ্চ সহকারী হিসেবে এই দলে কাজ করতেন।
ভাটি অঞ্চল
ভাটি অঞ্চল-যেখানে ছয় মাস পানি আর বাকি ছয় মাস শুকনো মৌসুম। বাংলাদেশের সুনামগঞ্জ, সিলেট, মৌলভীবাজার, হবিগঞ্জ, কিশোরগঞ্জ, নেত্রকোনা ও ব্রাহ্মণবাড়িয়া-এই সাতটি জেলার ৪০টি উপজেলা জুড়ে ভাটি অঞ্চল বিস্তৃত। পুরো অঞ্চলে সুতোর মতো জড়িয়ে রয়েছে অসংখ্য হাওর-খাল-বিল-নদী-নালা। প্রকৃতি যেন তার অপার সৌন্দর্যে এ অঞ্চলকে অপরূপ করে সাজিয়ে রেখেছে। প্রকৃতির মতোই উদার ও প্রাণবন্ত এখানকার বাসিন্দারাও। ভৌগলিক বৈচিত্র্যের কারণেই বোধহয় হাওরবেষ্টিত জনপদের জীবনাচরণ ও সংস্কৃতি অত্যন্ত বিচিত্র, বর্ণিল, সমৃদ্ধ ও প্রাণবান।
ভাটি অঞ্চলের আশি ভাগ মানুষের পেশা কৃষিকাজ কিংবা মৎস্যশিকার। সঙ্গত কারণেই দিনে হাড়ভাঙা পরিশ্রম এঁদের সার্বক্ষণিক সঙ্গী। কিন্তু সেই পরিশ্রমী মানুষদের কাছে দিনের সূর্য ডোবার মুহূর্তটুকু যেন নতুন আমেজে হাজির হয়। দিনমান কাজ শেষে বাড়ি ফিরে সেই মানুষেরা অনাবিল আনন্দে মেতে ওঠেন। গ্রামে গ্রামে বসে বিচিত্র সব গানের আসর, উৎসবের রং ছড়িয়ে পড়ে সর্বত্র। একই অঞ্চল হওয়ার সুবাদে এখানকার প্রায় আড়াই কোটি মানুষের গানের ভুবনও প্রায় অভিন্ন। যেহেতু আমি ভাটি অঞ্চলের মানুষ, তাই এখানকার আচার-অনুষ্ঠানের অনেক কিছুই আমার নখদর্পণে।
ছোটোবেলা থেকেই নানা উৎসব-পার্বণ উপলক্ষ করে মেতে ওঠা হাওরবাসীর নির্মোহ আনন্দ-উচ্ছ্বাসের সঙ্গে পাল্লা দিয়ে বড় হয়েছি। তাই আমি ভালো করেই জানি-বর্ষায় হাওরের উত্তাল ঢেউয়ের সঙ্গে বুক চিতিয়ে চলা ভাটির মানুষের কণ্ঠে গান অনেকটা আপনা-আপনিই ধ্বনিত হয়। শুকনো মৌসুমে দিগন্তবিস্তৃত সবুজ ধানখেতে ভোরের আলোয় স্নাত কৃষক মনের আনন্দে আপন খেয়ালে সুর ভাঁজেন। পুরো অঞ্চল জুড়ে যাত্রাগান, পালাগান, বাউলগান, কীর্তন, গাজীরগান, ভাটিয়ালি, ধামাইলগান, মালসিগান, বারোমাসি, সূর্যব্রতের গানসহ কত ধরনের গানের প্রচলন রয়েছে।
হাওরের বিচিত্র সব গানের ধারার পাশাপাশি গ্রামীণ চিরায়ত সংস্কৃতির অন্যতম অনুষঙ্গ নৌকাবাইচ, কুস্তি-খেইড়কেন্দ্রিকও অসংখ্য গান রচিত হয়েছে। এছাড়া মহররম উৎসব, দোলউৎসব, শ্যামাপূজাসহ বিভিন্ন ধর্মীয় ও সামাজিক উৎসবে এখনও মূল আকর্ষণ গান। এসব উৎসবে শেষপর্যন্ত গানই প্রধান হয়ে ওঠে। গ্রামীণ জনগোষ্ঠীতে কৃষি উৎপাদনের সময় নানামুখী লোকাচারেও গানের ব্যবহার রয়েছে। হালচাষ, বীজ রোপন, ফসল কাটা থেকে ঘরে তোলা পর্যন্ত নানা রকমের উৎসবের আয়োজন করা হয়, এতে আনুষঙ্গিক লোকাচার হিসেবে গান ও মন্ত্র পরিবেশিত হয়। অবশ্য গ্রামীণ লোকাচারের এ ধারাগুলো এখনও নির্দিষ্ট দিন-ক্ষণ মেনে কৃষকেরা পালন করে থাকেন।
বয়োজ্যেষ্ঠদের মুখে আমাদের না-দেখা অতীতের গল্প শুনি। কেমন করে একেকটা গান জন্ম নেয় সে গল্পও শুনি। ভাটির মানুষের জীবন বড় অদ্ভূত। বৈশাখের শেষ সময়ে কিংবা জ্যৈষ্ঠ মাসের শুরুতে পানি এসে ডুবিয়ে দেয় পুরো ভাটি অঞ্চল। আষাঢ় ও শ্রাবণের অবিশ্রান্ত বর্ষণে মাঠ-ঘাট ভেসে যায়। বাড়ির উঠোনজুড়ে জল থিকথিকে কাদায় ভরে ওঠে। কিছুদিনের মধ্যে সেই বর্ষণ থেমে গেলে মানুষ মেতে ওঠে নানান আনন্দ-আয়োজনে। জাতপাত, বৈষম্য আর ভেদাভেদ ভুলে সেই আনন্দযজ্ঞে গা ভাসান ভাটির সকল মানুষ।
হেমন্তে যে-বছর ফসল ভালো জন্মায়, সে বছর খুব ঘটা করে উৎসব হয়। বাড়িতে বাড়িতে চলে বিয়ের আয়োজন। সে আয়োজনে নেচে-গেয়ে নারীরা মুখরিত করে তোলে পুরো গ্রাম। ধামাইলগানের সুরের ঢেউ হাওরের লিলুয়া বাতাসে যেন আচড়ে পড়ে। প্রখ্যাত লোকগীতিকার রাধারমণ, প্রতাপরঞ্জন তালুকদারদের লেখা কত কত ধামাইলগান ফেরি করে বেড়ান গ্রামীণ নারীরা। এক গ্রামের ডাকসাইটে শিল্পীর ডাক পড়ে আরেক গ্রামে। গানের প্রতি নিখাদ ভালোবাসার এ বড় অদ্ভূত সম্মিলন।
রাজবিলা ইউনিয়ন
রাজবিলা বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
রাজবিলা ইউনিয়নের আয়তন ২৫,৬০০ একর (১০৩.৬০ বর্গ কিলোমিটার)।
২০১১ সালের পরিসংখ্যান অনুযায়ী রাজবিলা ইউনিয়নের লোকসংখ্যা ১০,৩৫১ জন। এর মধ্যে পুরুষ ৫,৪৫২ জন এবং মহিলা ৪,৮৯৯ জন।
বান্দরবান সদর উপজেলার সর্ব-উত্তরে রাজবিলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পূর্বে রোয়াংছড়ি উপজেলার নোয়াপতং ইউনিয়ন; দক্ষিণে বান্দরবান পৌরসভা ও কুহালং ইউনিয়ন; পশ্চিমে কুহালং ইউনিয়ন ও চট্টগ্রাম জেলার রাঙ্গুনিয়া উপজেলার পদুয়া ইউনিয়ন এবং উত্তরে রাঙ্গামাটি জেলার রাজস্থলী উপজেলার বাঙ্গালহালিয়া ইউনিয়ন, গাইন্দা ইউনিয়ন ও ঘিলাছড়ি ইউনিয়ন অবস্থিত।
১৯৮৪ সালে তৎকালীন বৃহত্তর বান্দরবান সদর ইউনিয়ন থেকে ৩১৯নং রাজবিলা মৌজা নিয়ে রাজবিলা ইউনিয়ন পরিষদ গঠন করা হয়।
রাজবিলা ইউনিয়ন বান্দরবান সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
রাজবিলা ইউনিয়নের স্বাক্ষরতার হার ২৬.০৪%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
রাজবিলা ইউনিয়নে যোগাযোগের প্রধান সড়ক হল বান্দরবান-চন্দ্রঘোনা সড়ক। সব ধরণের যানবাহনে যোগাযোগ করা যায়।
রাজবিলা ইউনিয়নের প্রধান হাট-বাজার হল বাঘমারা বাজার।
বান্দরবান জেলার শিক্ষা প্রতিষ্ঠানের তালিকা
বাংলাদেশের বান্দরবান জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
ব্রুনাইয়ের পাসপোর্ট
ব্রুনাইয়ের পাসপোর্ট আন্তর্জাতিক ভ্রমণের উদ্দেশ্যে ব্রুনাইয়ের নাগরিকদের প্রদান করা হয়।
ব্রুনাই হচ্ছে একমাত্র দেশ যার নাগরিকরা ভিসা ছাড়া চীন, রাশিয়া, সেনজেন এলাকা এবং যুক্তরাষ্ট্রে ভ্রমণ করতে পারে।
উপাত্ত পাতা/তথ্য পাতা মালয় এবং ইংরেজি ভাষায় প্রিন্ট করা থাকে।
ব্রুনাইয়ের পাসপোর্টের ৫ বছর সময়সীমা পর‍্যন্ত বৈধতা থাকে। বিদেশে ভ্রমণের ক্ষেত্রে পাসপোর্টের মেয়াদ কমপক্ষে ছয়মাস থাকতে হবে।
২০০৮ সাল থেকে, ব্রুনাইয়ের প্রতিটি পাসপোর্টে বায়োমেট্রিক বৈশিষ্ট্য সংজোযন করা হয়। এসব বায়োমেট্রিক পাসপোর্টসমূহে একটি চিপ রয়েছে যেখানে একজন নাগরিকের মুখাবয়ব এবং আঙুলেরচাপের চিত্র থাকে।
২০১৮ সালে, ১৫৩টি দেশ এবং অঞ্চলে ব্রুনাইয়ের নাগরিকদের ভিসা-মুক্ত বা আগমনকালে ভিসা নিয়ে প্রবেশাধিকার ছিল, যা ভিসাহীন ভ্রমণের ক্ষেত্রে হেনলী পাসপোর্ট সূচক অনুযায়ী ব্রুনাইয়ের পাসপোর্টকে বিশ্বে ২২তম অবস্থানে অধিষ্ঠিত করে।
মিষ্টি চক্রবর্তী
মিষ্টি চক্রবর্তী (অধিক পরিচিত মিষ্টি নামে) হচ্ছেন একজন ভারতীয় চলচ্চিত্র অভিনেত্রী। বিদ্যালয়ে তিনি তার নাম হিসেবে ইন্দ্রানী চক্রবর্তী ব্যবহার করেছেন। ২০১৪ সালে, তিনি সুভাষ ঘাইয়ের চলচ্চিত্র "কাঁচি" চরিত্রে অভিনয়ের মাধ্যমে বলিউডে অভিষেক করেন। একই বছর নিথিন-এ করুণাকরণের চলচ্চিত্র চিন্নাদানা নী কসামে "নন্দিনী রেড্ডির" চরিত্রে অভিনয়ের মাধ্যমে টলিউডে অভিষেক করেন। পরবর্তীতে ২০১৭ সালে, জিনু আব্রাহামের চলচ্চিত্র অ্যাডাম জোয়ানঅ্যাডাম জোয়ানে অ্যামি জোয়ান পোথেনের চরিত্রে অভিনয়ের মাধ্যমে মলিউডে অভিষেক করেন।
মিষ্টি পরবর্তী তামিল চলচ্চিত্র হচ্ছে কলম্বাস, যেখানে তিনি সুমন্থ অশ্বিনের বিপরীতে অভিনয় করেছেন। এই চলচ্চিত্রটি এমএস রাজু প্রযোজনা করেছেন। ২০১৬ সালে মিষ্টি ইন্দ্র কুমার পরিচালিত মাস্তি (চলচ্চিত্র সিরিজ)-এর তৃতীয় কিস্তি গ্রেট গ্র্যান্ড মাস্তিতে রেখা মিট মেহতা চরিত্রে অভিনয় করেছেন। ২০১৭ সালে, তিনি সৃজিত মুখোপাধ্যায়ের ঐতিহাসিক চলচ্চিত্র বেগম জানে বিদ্যা বালান এবং নাসিরুদ্দিন শাহের সাথে অভিনয় করেছেন। এই চলচ্চিত্রে তিনি শবনমের চরিত্রে অভিনয় করেছেন।
২০১৫ সালে, মিষ্টি ভিকো হলুদের একটি বিজ্ঞাপনে উপস্থিত হয়েছেন।
মথুরা
মথুরা উত্তর ভারতের একটি রাজ্য উত্তরপ্রদেশের বিখ্যাত শহর। এই শহর আগ্রা থেকে কমবেশি ৫০ কিমি উত্তরে এবং দিল্লী থেকে ১৪৫ কিমি দক্ষিণ পশ্চিমে অবস্থিত। উত্তরপ্রদেশের মথুরা জেলার প্রশাসনিক কেন্দ্র এই মথুরা। প্রাচীন কালে এই শহর ছিল অন্যতম অর্থনৈতিক কেন্দ্র। ২০১১ সালের জনগণনা অনুযায়ী মথুরার জনসংখ্যা ছিল ৪৪১,৮৯৪।
হিন্দুধর্মের মতানুসারে মথুরা কে কৃষ্ণের জন্মস্থান হিসেবে মনে করা হয় যা কিনা শ্রী কৃষ্ণ জন্মভুমির কেন্দ্রে অবস্থিত। এই শহর হিন্দুরা যে সাতটি শহর কে পবিত্র মনে করে তার অন্যতম।
ভারত সরকারের ঐতিহ্য শহর উন্নয়ন এবং অগমেন্টেশন যোজনার অন্তর্গত করা হয়েছে এই মথুরা কে।
ভারতীয় উপমহাদেশে জলখাবারের তালিকা
এটি ভারতীয় উপমহাদেশের জলখাবারের তালিকা। জলখাবারগুলি ভারতীয় রন্ধনপ্রণালীর একটি উল্লেখযোগ্য দিক এবং মাঝে মাঝে জলখাবার গুলিকে " চাট " হিসাবে উল্লেখ করা হয়।
ভেল পুরি
খিলা গোপীমোহন শিক্ষা সদন
খিলা গোপীমোহন শিক্ষা সদন পশ্চিমবঙ্গের হাওড়া জেলার উদয়নারায়ণপুর ব্লকের একটি উল্লেখযোগ্য শিক্ষা প্রতিষ্ঠান। ১৯৪৮ সালে বাঙালি উদ্যোগপতি আলামোহন দাশ এই স্কুলটি প্রতিষ্ঠিত করেন। 
১৯৪৮ সালে বিদ্যালয়টির প্রতিষ্ঠার পর থেকে এটি এই অঞ্চলের অন্যতম সেরা স্কুল হিসেবে আত্মপ্রকাশ করে। অনেক বিশিষ্ট ব্যক্তি এই স্কুলে তাঁর শিক্ষাজীবন অতিবাহিত করেছেন। স্বাধীনতা সময় থেকে এখন পর্যন্ত 'গোপীমোহন শিক্ষা সদন' অনন্য আবেদন ও পরিচয়ের অধিকারী। হাওড়া জেলার হাওড়া - উদয়নারায়ণপুর সড়কের পাশে খিলা অঞ্চলে অবস্থিত। স্কুলটি প্রভাতী ও দিবা এই দুই শাখায় বিভক্ত। স্কুলটিতে প্রথম থেকে দাদ্বশ শ্রেণী পর্যন্ত শিক্ষা দেয়া হয়। মাধ্যমিক ও উচ্চ মাধ্যমিক পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে হাওড়া জেলার অন্যতম শ্রেষ্ঠ স্থান অধিকার করেছে এবং হাওড়া জেলাতে স্কুলটির ফলাফল, আভিজাত্য ও সাংস্কৃতিক কার্যাবলির অনবদ্য সুনাম রয়েছে। স্কুলটিতে প্রায় ১৫০০ শিক্ষার্থী পঠন পাঠন করে।
প্রাথমিকভাবে এই স্কুলটি পশ্চিমবঙ্গ বিদ্যালয় শিক্ষা দপ্তরের অধীনে নিয়ন্ত্রিত। এই বিদ্যালয়ে দুটি শিফট ছিল। কিন্তু ১৯১৩ সাল থেকে প্রাথমিক স্কুলটি বিভক্ত হয়। বর্তমানে স্কুলটিতে প্রথম থেকে চতুর্থ শ্রেণী পর্যন্ত এবং পঞ্চম থেকে দাদ্বশ শ্রেণী পর্যন্ত পড়ানো হয়। পঞ্চম থেকে দাদ্বশ শ্রেণী পর্যন্ত প্রত্যেক শ্রেণীতে দুইটি,তিনটি শাখা বিদ্যমান। বর্তমানে স্কুলটিতে প্রায় ১৫০০ শিক্ষার্থী এবং ৪৫ জন শিক্ষক-শিক্ষিকা রয়েছেন।
বিদ্যালয়ের বেতন পশ্চিমবঙ্গ সরকার প্রদান করে থাকে। ছাত্র, ছাত্রীদের কাছ থেকে সাধারনত উন্নয়ন ফি বার্ষিক হিসাবে নেয়া হয়। এছাড়া কম্পিউটার শিক্ষা ও বৈদ্যুতের জন্য বাড়তি টাকা প্রদান করতে হয়। উল্লেখ্য একটি প্রশিক্ষণ কেন্দ্র চালু করা হয়েছে তাতে সমস্ত ধরনের প্রশিক্ষণ দেওয়া হয়।
স্কুলের ইউনিফর্ম হল সাদা শার্ট, নীল প্যান্ট ও কালো জুতো। এছাড়া শীতকালে নীল রঙের সোয়েটারও ইউনিফর্মের অন্তর্ভুক্ত। শার্টে বিদ্যালয়ের মনোগ্রাম সংবলিত ব্যাজ থাকে।
সাধারণত শিক্ষার্থীরা পঞ্চম শ্রেণীতে ভর্তি হওয়ার সুযোগ লাভ করে। অত্যন্ত প্রতিযোগিতামূলক ভর্তি পরীক্ষার মধ্য দিয়ে যোগ্য ছাত্রদের নির্বাচিত করা হয়। ভর্তি পরীক্ষায় সহস্রাধিক শিক্ষার্থী অংশগ্রহণ করে। এই ভর্তি পরীক্ষা ডিসেম্বর মাসে অনুষ্ঠিত হয়।
এই বিদ্যালয়ে বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি কর্মশালা কক্ষ রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়। বিদ্যালয়ে একটি ঘাট বাঁধানো পুকুর রয়েছে। বিদ্যালয়ের নিচে একটি মঞ্চ আছে যেখানে সভা, সাংস্কৃতিক উৎসব আয়োজিত হয় এবং প্রতি বছর ক্রীড়া প্রতিযোগিতার আয়োজন করা হয়।
খেলাধুলা (ভলিবল,খোখো, অ্যাথলেটিক্স,ক্রিকেট ও ফুটবল), সাংস্কৃতিক অনুষ্ঠান, বার্ষিক উৎসব ও ভাষা প্রতিযোগ, বিজ্ঞান মেলা ইত্যাদি অনুষ্ঠিত হয়।
দিহ সালাহ জেলা
দিহ সালাহ (এছাড়াও দিহি সালাহ নামে উচ্চারণ করা হয়) আফগানিস্তানের বাগলান প্রদেশের একটি অন্যতম জেলা। ২০০৫ সালে এটি অন্ধ্র প্রদেশের আন্দারব জেলার অংশ হিসেবে তৈরী হয়েছিল। আন্দারব জেলা থেকে কিছুটা উত্তরপূর্বে অবস্থান করছে জেলাটি।
স্বাস্থ্যেসেবার অন্তর্ভুক্ত ক্লিনিকসমূহ; শাহ শ্যান ক্লিনিক (প্রাথমিক স্বাস্থ্য কেন্দ্র),কাসান এসসি (উপস্বাস্থ্য কেন্দ্র)এবং ডিহ সালাহ ক্লিনিক (সমন্বিত স্বাস্থ্য কেন্দ্র)।
দুশি জেলা
দুশি জেলা আফগানিস্তানের বাগলান প্রদেশের কেন্দ্রীয় অংশে অবস্থিত একটি জেলা। এটি প্রধানত কাবুল-কুন্দুজ মহাসড়কে অবস্থান করছে। ২০০৪ সালের আদমশুমারী অনুযায়ী, জেলাটি জনসংখ্যা ছিল প্রায় ৫৭,১৬০ জন। সংখ্যাগরিষ্ঠতার দিক থেকে জেলাটিতে প্রথম রয়েছে হাজারা, যেখানে তাদের গড় প্রায় ৬০%, এছাড়াও তাজিকরা ৩৯% এবং সংখ্যালঘুদের মধ্যে পশতু রয়েছে। দুশি হচ্ছে জেলাটির কেন্দ্রীয় শহর।
ফারাং ওয়া ঘরু জেলা
ফারাং ঘরু অথবা ফিরিং ওয়া ঘরু আফগানিস্তানের বাগলান প্রদেশের অন্যতম একটি জেলা। ২০০৫ সালে এটি খোস্ত ওয়া ফেরাং জেলার অংশ হিসেবে গঠণ করা হয়েছিল।
স্যামুয়েল গোল্ডউইন
স্যামুয়েল গোল্ডউইন (ইংরেজি: Samuel Goldwyn; জন্ম: শ্মুয়েল গেল্‌বফিত্জ (); ১৭ই আগস্ট, ১৮৭৯ - ৩১শে জানুয়ারি, ১৯৭৪) হলেন একজন পোলীয় মার্কিন চলচ্চিত্র প্রযোজক। তিনি স্যামুয়েল গোল্ডফিশ নামেও পরিচিত। তিনি হলিউডে কয়েকটি চলচ্চিত্র স্টুডিওর প্রতিষ্ঠাতা সদস্য ও নির্বাহী হিসেবে দায়িত্ব পালনের জন্য বিশেষভাবে স্বীকৃত। কর্মক্ষেত্রে তার অবদানের জন্য তিনি ১৯৪৭ সালে আরভিং জি. থালবের্গ স্মারক পুরস্কার, ১৯৫৮ সালে জঁ হার্শল্ট মানবহিতৌষী পুরস্কার, এবং ১৯৭৩ সালে গোল্ডেন গ্লোব সেসিল বি ডিমিল পুরস্কার লাভ করেন।
শ্মুয়েল গেল্‌বফিত্জ ১৮৭৯ সালের ১৭ই আগস্ট তৎকালীন রুশ সাম্রাজ্যের পোল্যান্ড রাজ্যের ওয়ারশতে এক পোলীয় ইহুদি পরিবারে জন্মগ্রহণ করেন। তার পিতা আরন দাভিদ গেল্‌বফিত্জ (১৮৫২-১৮৯৫) ছিলেন একজন ফেরিওয়ালা এবং তার মা হান্না রেবান (জন্মনাম: জারেকা; ১৮৫৫-১৯২৪)। তিনি তার শৈশবে পরিবারের সাথে পায়ে হেঁটে এবং কোনো প্রকার অর্থ ছাড়াই তিনি ওয়ারশ ছেড়ে ইংল্যান্ডের বার্মিংহামে চলে যান। তিনি সেখানে স্যামুয়েল গোল্ডফিশ নাম ধারণ করে তার আত্মীয়দের সাথে বসবাস করেন। তার ১৬ বছর বয়সে তার পিতা মারা যান।
১৮৯৮ সালে তিনি মার্কিন যুক্তরাষ্ট্রে চলে যান, কিন্তু প্রবেশাধিকারে বাধা আসতে পারে ভেবে তিনি প্রথমে নৌকায় করে কানাডার নোভা স্কটিয়ায় যান। পরে ১৮৯৯ সালের জানুয়ারি মাসে তিনি নিউ ইয়র্ক রাজ্যে যান। তিনি নিউ ইয়র্কের গ্লোভারসভিলের আপস্টেটে একটি কাপড়ের ব্যবসায়ের সাথে জড়িত হন। অচিরেই তার সহজাত বিপণন দক্ষতা তাকে এলিট গ্লোভ কোম্পানির একজন সফল বিক্রয়কর্মী হতে সাহায্য করে। চার বছর পর তিনি সালেসের সহ-সভাপতির দায়িত্ব নিয়ে নিউ ইয়র্ক সিটিতে ফিরে আসেন এবং টেন ওয়েস্ট সিক্সটি ফার্স্ট স্ট্রিটে বসবাস শুরু করেন।
গোল্ডউইন ১৯১০ সালে ব্ল্যাঞ্চ লাস্কিকে বিয়ে করেন। লাস্কি ছিলেন জেসি এল. লাস্কির বোন। তাদের এক কন্যা সন্তান জন্ম নেয়, নাম রুথ। ১৯১৫ সালে তাদের বিবাহবিচ্ছেদ হয়। ১৯২৫ সালে তিনি অভিনেত্রী ফ্রান্সেস হাওয়ার্ডকে বিয়ে করেন। তাদের পুত্র স্যামুয়েল গোল্ডউইন জুনিয়র পরবর্তীতে তার ব্যবসায়ের দেখাশুনা করেন।
গোল্ডউইন ১৯৭৪ সালের ৩১শে জানুয়ারি লস অ্যাঞ্জেলেসে মৃত্যুবরণ করেন। তাকে ক্যালিফোর্নিয়ার গ্লেনডেলের ফরেস্ট লন মেমোরিয়াল পার্কে সমাহিত করা হয়। ১৯৮০'র দশকে স্যামুয়েল গোল্ডউইন স্টুডিও ওয়ার্নাস ব্রসের নিকট বিক্রি করে দেওয়া হয়। বেভারলি হিলসে তার নামানুসারে স্যামুয়েল গোল্ডউইন থিয়েটার নামে একটি থিয়েটার রয়েছে, এবং তিনি ১৯৬০ সালের ৮ই ফেব্রুয়ারি চলচ্চিত্রে তার অবদানের জন্য ১৬৩১ ভাইন স্ট্রিটে হলিউড ওয়াক অব ফেমে তার নামে একটি তারকা খচিত হয়।
বামনবাড়ী সরকারি প্রাথমিক বিদ্যালয়
বামনবাড়ী সরকারি প্রাথমিক বিদ্যালয় (Bamonbari Government Primary School) বাংলাদেশের ঠাকুরগাঁও জেলার রাণীশংকৈল উপজেলার একটি বিদ্যালয়৷
বামনবাড়ী সরকারি প্রাথমিক বিদ্যালয় রংপুর বিভাগের ঠাকুরগাঁও জেলার রাণীশংকৈল উপজেলার নেকমরদ ইউনিয়নে অবস্থিত৷
বিদ্যালয়টি ১৯৮৯ সালে প্রতিষ্ঠিত হয় এবং ২০১৩ সালে জাতীয়করণ করা হয়৷
প্রধান শিক্ষকঃ 
মুছাম্মৎ শাহনাজ বেগম
সহকারি শিক্ষকগনঃ
স্যামুয়েল গোল্ডউইন (দ্ব্যর্থতা নিরসন)
স্যামুয়েল গোল্ডউইন ছিলেন একজন পোলীয় মার্কিন চলচ্চিত্র প্রযোজক।
একই নামের অন্যান্য বিষয়সমূহ হল:
গ্রাহাম ডাউলিং
গ্রাহাম থর্ন ডাউলিং (; জন্ম: ৪ মার্চ, ১৯৩৭) ক্রাইস্টচার্চে জন্মগ্রহণকারী প্রথিতযশা নিউজিল্যান্ডীয় সাবেক আন্তর্জাতিক ক্রিকেটার। ১৯৬১ থেকে ১৯৭২ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। নিউজিল্যান্ড দলের অধিনায়কের দায়িত্বে ছিলেন। ঘরোয়া প্রথম-শ্রেণীর ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ ডানহাতে উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন গ্রাহাম ডাউলিং।
১৯৬২-৬৩ মৌসুম থেকে ১৯৭১-৭২ মৌসুম পর্যন্ত ক্যান্টারবারি দলের অধিনায়কের দায়িত্ব পালন করেছেন।
সমগ্র খেলোয়াড়ী জীবনে ৩৯ টেস্টে অংশগ্রহণের সুযোগ পান তিনি। ২৬ ডিসেম্বর, ১৯৬১ তারিখে দক্ষিণ আফ্রিকার বিপক্ষে টেস্ট অভিষেক ঘটে গ্রাহাম ডাউলিংয়ের। ৩১ গড়ে রান তুলতে পেরেছেন তিনি।
১৯৬৮ থেকে ১৯৭২ সময়কাল পর্যন্ত ধারাবাহিকভাবে ১৯ টেস্টে দলকে নেতৃত্ব দিয়েছেন। ভারত, পাকিস্তান ও ওয়েস্ট ইন্ডিজের বিপক্ষে নিউজিল্যান্ডের প্রথম টেস্ট জয়ে দলকে পরিচালনা করেছেন। ব্যাট হাতে মাঝারীমানের সফলতা পেয়েছেন।
১৯৬৭-৬৮ মৌসুমে ক্রাইস্টচার্চে সফরকারী ভারতের বিপক্ষে তাঁর সুন্দর মুহুর্ত আসে। সুদীর্ঘ নয় ঘন্টা ক্রিজে অবস্থান করে ২৩৯ রান তুলে ভারতের বিপক্ষে নিউজিল্যান্ডের ইতিহাসের প্রথম জয়ের সন্ধান এনে দেন। এ টেস্টটি অধিনায়ক হিসেবে তাঁর প্রথম অংশগ্রহণ ছিল। এছাড়াও, অধিনায়ক হিসেবে অভিষেক টেস্টে একমাত্র খেলোয়াড় হিসেবে দ্বি-শতক করেছিলেন। পরবর্তীকালে ২০০৫ সালে ওয়েস্ট ইন্ডিজের শিবনারায়ণ চন্দরপল তাঁর এ অর্জনের সাথে সম্পৃক্ত হন। তাঁর এ সংগ্রহটি নিউজিল্যান্ডের তৎকালীন ব্যক্তিগত সর্বোচ্চ রান ছিল। তবে, পরবর্তী দুই টেস্টে নিউজিল্যান্ড দল পরাজিত হয়ে সিরিজে ১-৩ ব্যবধানে পিছিয়ে পড়ে।
১৯৬৯-৭০ মৌসুমে অস্ট্রেলিয়ায় সংক্ষিপ্ত সফরে যান ও গুরুতর আঘাতপ্রাপ্ত হন। ১৯৭০ সালে এ আঘাতের কারণে বামহাতের মধ্যমা কেটে ফেলতে হয়েছিল। ১৯৭১-৭২ মৌসুমে ওয়েস্ট ইন্ডিজ গমন করেন। এ সফরেও পিঠে আঘাত পান। ফলশ্রুতিতে সিরিজের দ্বিতীয় টেস্টের পর দেশে ফিরে আসতে হয়। এরফলে তাঁর প্রথম-শ্রেণীর খেলোয়াড়ী জীবনের সমাপ্তি ঘটে।
১৯৮৭ সালে নববর্ষের সম্মাননায় গ্রাহাম ডাউলিংকে ক্রিকেটে অসামান্য অবদানের স্বীকৃতিস্বরূপ অফিসার অব দি অর্ডার অব দ্য ব্রিটিশ এম্পায়ার পদবীতে ভূষিত করা হয়।
গুজারগাহি নুর জেলা
গুজারগাহি নুর অথবা গোজারগাহ-ই-নূর আফগানিস্তানের বাগলান প্রদেশের অন্যতম একটি জেলা। ২০০৫ সালে এটি খোস্ত ওয়া ফিরিং জেলার অংশ হিসেবে গঠণ করা হয়েছিল।
২০১৪ সালের ০৬ জুন তারিখ বন্যার ফলে উত্তর-পূর্বাঞ্চলীয় আফগানিস্তানের বাগালান প্রদেশে গুজরাগার-এ-নূর জেলার কয়েকটি গ্রাম বিধ্বস্ত হয়ে ব্যাপক ক্ষতিগ্রস্থ হয়। আফগান জাতীয় দুর্যোগ ব্যবস্থাপনা কর্তৃপক্ষ এর রিপোর্ট অনুযায়ী, ৮১ জন বন্যার কবলে পড়ে মৃত্যুবরণ করেন, ৩৫ জন আহত হন, ৭ জনকে গুরুতরভাবে চিকিৎসার জন্য প্রাদেশিক হাসপাতালে পাঠানো হয়েছিল।
খিঞ্জন জেলা
খিঞ্জন জেলা (জনসংখ্যা: ২৯,৬০০) আফগানিস্তানের বাগলান প্রদেশের দক্ষিণ অংশ হিন্দু কুশ পাহাড়ের পাদদেশে অবস্থিত একটি জেলা। জেলাটির রাজধানী শহর হচ্ছে খেঞ্জান। এখানকার প্রধান মহাসড়ক কাবুল-কুন্দুজ দক্ষিণ-পশ্চিমে জেলার মধ্য দিয়ে অতিক্রম করেছে।জাতিগতভাবে হাজারা সম্প্রদায়ের মোট জনসংখ্যার প্রায় ৮৫% রয়েছে, যেখানে পশতু, তাজিক এবং উজবেকদেরও বাকী বসতি রয়েছে।
বরকল ইউনিয়ন
বরকল ইউনিয়ন নামে বাংলাদেশের চট্টগ্রাম
ও রাঙ্গামাটি জেলায় আলাদা দুইটি ইউনিয়ন রয়েছে।
বরকল ইউনিয়ন দ্বারা বুঝানো যেতে পারে:
সারোয়াতলী ইউনিয়ন
সারোয়াতলী ইউনিয়ন নামে বাংলাদেশের রাঙ্গামাটি
ও চট্টগ্রাম জেলায় আলাদা দুইটি ইউনিয়ন রয়েছে।
সারোয়াতলী ইউনিয়ন দ্বারা বুঝানো যেতে পারে:
ঘিলাছড়ি ইউনিয়ন
ঘিলাছড়ি ইউনিয়ন নামে বাংলাদেশের রাঙ্গামাটি জেলায় আলাদা দুইটি ইউনিয়ন রয়েছে।
ঘিলাছড়ি ইউনিয়ন দ্বারা বুঝানো যেতে পারে:
খোস্ত ওয়া ফেরাং জেলা
খোস্ত ওয়া ফেরাং আফগানিস্তানের পূর্বাঞ্চলীয় এলাকা বাগলান প্রদেশের হিন্দু কুশ পর্বতমালায় অবস্থিত একটি জেলা। এটি খোস্ত ওয়া ফেরাং এর রাজধানী শহর। ২০১১-২০১২ সালে জেলাটির আনুমানিক জনসংখ্যা প্রায় ৬০৩০০ ছিল বলে ধারনা করা হয়, যেখানে জাতিগতভাবে মোট জনসংখ্যার ৯০% লোক তাজিক এবং ১০% হাজারা বসবাস করে থাকে।
জেলা পরিলেখ:
খাজা হিযরান জেলা
খাজা হিযরান আফগানিস্তানের বাগলান প্রদেশে অবস্থিত অন্যতম একটি জেলা। ২০০৫ সালে আন্দারব জেলা এর একটি অংশ হিসেবে জেলাটি গঠণ করা হয়েছিল। ইতিমধ্যে জেলাটির নাম পরিবর্তন করা হয়েছে এবং এটির নতুন নাম রাখা হয়েছে জলগা। এখানে প্রায় ২৩,০০০ এর মত জনসংখ্যা রয়েছে (যেখানে ৫২% পুরুষ এবং ৪৮% নারী রয়েছে), এবং এখানকার প্রধান গ্রাম হচ্ছে পন্সিরি।
স্যামুয়েল গোল্ডউইন জুনিয়র
স্যামুয়েল জন গোল্ডউইন জুনিয়র (ইংরেজি: Samuel John Goldwyn Jr.; ৭ই সেপ্টেম্বর, ১৯২৬ - ৯ই জানুয়ারি, ২০১৫) ছিলেন একজন মার্কিন চলচ্চিত্র প্রযোজক। তিনি চলচ্চিত্র প্রযোজক স্যামুয়েল গোল্ডউইন এবং অভিনেত্রী ফ্রান্সেস হাওয়ার্ডের পুত্র। অভিনেতা টনি গোল্ডউইন ও স্টুডিও নির্বাহী জন গোল্ডউইন তার পুত্র। তিনি চলচ্চিত্র প্রযোজনা কোম্পানি ফরমোজা প্রডাকশন্স, দি স্যামুয়েল গোল্ডউইন কোম্পানি এবং স্যামুয়েল গোল্ডউইন ফিল্মস প্রতিষ্ঠাতা।
স্যামুয়েল জন গোল্ডউইন জুনিয়র ১৯২৬ সালের ৭ই সেপ্টেম্বর ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা স্যামুয়েল গোল্ডউইন (১৮৭৯-১৯৭৪) ছিলেন হলিউড চলচ্চিত্রের অগ্রদূত ও মিডিয়া মুঘল, এবং মাতা ফ্রান্সেস হাওয়ার্ড ছিলেন একজন অভিনেত্রী। তিনি কলোরাডোর ফাউন্টেন ভ্যালি স্কুলে পড়াশুনা করেন এবং পরবর্তীতে ভার্জিনিয়া বিশ্ববিদ্যালয় থেকে উচ্চতর শিক্ষা লাভ করেন।
দ্বিতীয় বিশ্বযুদ্ধে মার্কিন যুক্তরাষ্ট্রের সেনাবাহিনীতে কাজ করার পর তিনি লন্ডনে মঞ্চ প্রযোজক হিসেবে এবং নিউ ইয়র্কের এডওয়ার্ড আর. মুরোর অধীনে সিবিএসে কাজ করেন। তিনি পরবর্তীতে তার পিতার পদাঙ্ক অনুসরণ করে চলচ্চিত্র প্রযোজনা কোম্পানি ফরমোজা প্রডাকশন্স, দি স্যামুয়েল গোল্ডউইন কোম্পানি এবং স্যামুয়েল গোল্ডউইন ফিল্মস প্রতিষ্ঠা করেন।
১৯৫০ সালে গোল্ডউইন জেনিফার হাওয়ার্ডকে (১৯২৫-১৯৯৩) বিয়ে করেন। হাওয়ার্ড ছিলেন একজন অভিনেত্রী এবং প্রখ্যাত লেখক ও চিত্রনাট্যকার সিডনি হাওয়ার্ডের কন্যা। তাদের চার সন্তান জন্মগ্রহণ করে, তাদের মধ্যে রয়েছে স্টুডিও নির্বাহী জন, ফ্রান্সিস, অভিনেতা টনি ও ক্যাথরিন। ১৯৬৮ সালে তাদের বিবাহবিচ্ছেদ হয়। গোল্ডউইন ১৯৬৯ সালে পেগি এলিয়টকে বিয়ে করেন। এই দম্পতির দুই সন্তান জন্মগ্রহণ করে, তারা হলেন পুত্র পিটার এবং কন্যা এলিজাবেথ। ২০০৫ সালে তাদের বিবাহবিচ্ছেদ হয়। ২০১০ সালে তিনি প্যাট্রিশিয়া স্ট্রনকে বিয়ে করেন।
গোল্ডউইন ২০১৫ সালের ৯ই জানুয়ারি কনজেস্টিভ হার্ট ফেইলারে আক্রান্ত হয়ে ক্যালিফোর্নিয়ার লস অ্যাঞ্জেলেসের সিডার্স-সিনাই মেডিক্যাল সেন্টারে মৃত্যুবরণ করেন। মৃত্যুকালে তার বয়স হয়েছিল ৮৮ বছর।
এ. কে. এম. শাহজাহান কামাল
এ. কে. এম. শাহজাহান কামাল হলেন বাংলাদেশের একজন প্রখ্যাত রাজনীতিবিদ ও ২৭৬ নং (লক্ষ্মীপুর-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
এ. কে. এম. শাহজাহান কামাল নোয়াখালির লক্ষ্মীপুরে জন্মগ্রহণ করেন। তার পিতার নাম ফরিদ আহমেদ এবং মাতা মাছুমা খাতুন।
তিনি ১৯৬৩ সালে লক্ষ্মীপুর মডেল হাইস্কুল থেকে এসএসসি, চৌমুহনী মদন মোহন কলেজ থেকে ১৯৬৫ সালে এইচএসসি পাস করেন এবং একই কলেজ থেকে বিএ ডিগ্রি অর্জন করেন। তারপর তিনি ঢাকা বিশ্ববিদ্যালয়ে এম এ শ্রেনীতে এবং আইন বিভাগেও ভর্তি হন।
তিনি ঢাকা বিশ্ববিদ্যালয়ে অধ্যয়নকালে ১৯৬৬ সালের ৬ দফা ও ১৯৬৯ এর গণঅভ্যুত্থানে সক্রিয় অংশগ্রহণ করেন। এসময় আগরতলা ষড়যন্ত্র মামলা থেকে জাতির পিতা বঙ্গবন্ধু শেখ মুজিবুর রহমানের মুক্তির দাবিতে রাজপথের আন্দোলনে সক্রিয় ভূমিকা রাখেন।তিনি দীর্ঘদিন একনাগাড়ে বাংলাদেশ আওয়ামী লীগ লক্ষ্মীপুর জেলা সভাপতি এবং কেন্দ্রীয় কমিটির সদস্য হিসেবে যোগ্যতার সাথে দায়িত্ব পালন করে আসছেন। ১৯৭২ সালে নবগঠিত লক্ষ্মীপুর জেলা আওয়ামী লীগের সাধারণ সম্পাদক নির্বাচিত হন। ১৯৮৫ সালে লক্ষ্মীপুর জেলা আওয়ামী লীগের সভাপতি নির্বাচিত হন। ২০১১ সালে তিনি লক্ষ্মীপুর জেলা পরিষদের প্রশাসক হিসেবে দায়িত্ব পালন করেন।
মোহাম্মদ আবদুল্লাহ (রাজনীতিবিদ)
মোঃ আবদুল্লাহ হলেন বাংলাদেশের একজন প্রখ্যাত রাজনীতিবিদ ও ২৭৭ নং (লক্ষ্মীপুর-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোঃ আবদুল্লাহ তৎকালীন নোয়াখালির লক্ষ্মীপুরের রামগতিতে জন্মগ্রহণ করেন।
ইয়ারা শাহিদি
ইয়ারা সাইয়েহ শাহিদি (; জন্ম ফেব্রুয়ারী ১০, ২০০০) হলেন একজন মার্কিন অভিনেত্রী, মডেল এবং একজন সক্রিয়তাবাদী ব্যক্তি। তিনি জনপ্রিয় মার্কিন টেলিভিশন চ্যানেল এবিসি-এ প্রচারিত হাস্যরসমূলক ধারাবাহিক "ব্লাক-ইশ" (২০১৪–বর্তমান)-এ "জোয়ি জনসন" ভূমিকায় এবং একই টেলিভিশন চ্যানেলে প্রচারিত একই ধারাবাহিকটির কালক্রমভিত্তিক আরেকটি ধারাবাহিক "গ্রোউন-ইশ" (২০১৮-বর্তমান)-এ অভিনয় করার জন্য বিশেষ ভাবে পরিচিত।
শাহিদির জন্ম, মার্কিন যুক্তরাষ্ট্রের মিনেসোটা রাজ্যের মিনেপলিস শহরে, মাতা "কেরি সাল্টার শাহিদি", যিনি একজন আফ্রিকান-মার্কিন এছাড়াও চক্টো বংশধর, এবং একজন ইরানী-মার্কিন পিতার পরিবারে, তার পিতার নাম অাফশিন শাহিদি, তিনি পেশায় একজন আলোকচিত্ৰকার। যখন ইয়ারার বয়স ছিল মাত্র ৪ বছর, তখন তার পিতা আফশিনের কাজের জন্ম তাদের পরিবার মার্কিন যুক্তরাষ্ট্রের ক্যালিফোর্নিয়া রাজ্যে চলে আসে। তিনি মার্কিন শিশু অভিনয়শিল্পী এবং মডেল সাঈদ শাহিদি-এর বড় বোন, এবং তাদের "এহসান" নামে একজন ছোট ভাই রয়েছে। জনপ্রিয় মার্কিন র‍্যাপার নাস তাদের চাচাতো ভাই। কেরি শাহিদি বলেন, "ইয়ারা" নামটির ফার্সি ভাষায় অনুবাদ করলে দাড়ায় "এমন কেউ, যে কিছু করতে সক্ষম, অথবা এমন কেউ যে কোন কিছু ভালভাবে করতে শক্তিশালী এবং চতুর"।
২০১৭ সালের ৬ই জুন, শাহিদি ঘোষণা করেন যে, তিনি মার্কিন যুক্তরাষ্ট্রের ম্যাসাচুসেট্‌স রাজ্যের ক্যামব্রিজ শহরে অবস্থিত হারভার্ট বিশ্ববিদ্যালয়-এ পড়াশোনা শুরু করতে যাচ্ছেন।
তার যখন মাত্র ৬ বছর, তখন তিনি তার অভিনয় জীবনের যাত্রা শুরু করেন, যেখানে তিনি বিভিন্ন প্রতিষ্ঠানের হয়ে ছোট পর্দায় এবং প্রচ্ছদের বিজ্ঞাপন প্রচারাভিজানে হাজির হয়েছেন, যেগুলোর মধ্যে ম্যাকডোনাল্ডস, রাল্ফ লওরেন, টার্গেট, গ্যাপকিডস, ডিজনি, গাস কিডস এবং দ্য চিলড্রেনস প্লেস-এর মত জনপ্রিয় প্রতিষ্ঠানও অন্যতম। তিনি প্রায়ই তার মায়ের এবং ছোট ভাইয়ের সাথে বিভিন্ন প্রচ্ছদভিত্তিক এবং সম্প্রচারমূলক প্রতিষ্ঠানেরের হয়ে প্রচারাভিজানে কাজ করেছেন।
২০১৪ সালের সেপ্টেম্বর মাসে, শাহিদি মার্কিন টেলিভিশন চ্যানেল এবিসি-এ প্রচারিত প্রতিদিনকার হাস্যরসমূলক ধারাবাহিক "ব্লাক-ইশ"-এ ১৪ বছর বয়সী জোয়ি জনসন হিসেবে অভিনয় করা শুরু করেন। ২০১৪ সালের ডিসেম্বর মাসে, "হাস্যরসমূলক ধারাবাহিকে সেরা সাহায্যকারী অভিনেত্রী"-বিভাগে তিনি এনএএসিপি ইমেজ অ্যাওয়ার্ড পুরষ্কার জিতে নেন।
২০১৬ সালে, তিনি মার্কিন যুক্তরাষ্ট্রের নিউ ইয়র্ক শহর ভিত্তিক মডেলিং প্রতিষ্ঠান "নিউ ইয়র্ক'স উইমেন ম্যানেজমেন্ট মডেলিং এজেস্সি"-এর সাথে উইমেন ইন কালার শব্দবুলির আরো নারীদের বিভিন্নভূমিকায় দেখার আশা ব্যক্ত করে একটি "প্লাটফর্ম" হিসেবে এনে চুক্তিবদ্ধ হন।
২০১৭ সালে মার্কিন টেলিভিশন চ্যানেল এবিসি ঘোষণা করে, তাদের হাস্যরস ধারাবাহিক "ব্লাক-ইশ"-এর কালক্রমভিত্তিক আরেকটি ধারাবাহিকে শাহিদি মূল ভূমিকায় অভিনয় করবে, যেটির শিরোনাম "গ্রোউন-ইশ" এবং এটি একই চ্যানেলের মালিকানাভিত্তিক ফ্রিডম নামক চ্যানেলটিতে প্রচার করা হবে। ধারাবাহিকটি ছোট পর্দায় প্রথম দেখানো হয় ২০১৮ সালের ৩রা জানুয়ারী।
ট্রেলার
ট্রেলার হচ্ছে আগত চলচ্চিত্রের প্রাক প্রচারনা বা আকর্ষণ সৃষ্টিকারি এমন কিছুকে বোঝায়।এটা একধরণ এর বিজ্ঞাপন নিদৃষ্ট চলচ্চিত্রের জন্য যা দেখে অনুমান করা যায় এবং আরো আগ্রহ জন্মায় ঐ নিদৃষ্ট ছবিটি দেখার জন্য।এতে কারিগরি ও সৃজনশীলতা প্রয়োগ করা হয়।ট্রেলার বলতে আগে চলচ্চিত্র এর শেষে দেখানো হয় এমন বোঝাত কিন্তু তা বেশিদিন টেকেনি।বর্তমান ট্রেলার ছবির পূর্বে দেখানো হয়।
ট্রেলার এখন ডিভিডি এবং ব্লু রে ডিস্ক এ জনপ্রিয়তা পেয়েছে একইভাবে ইন্টারনেট এবং মোবাইলে।১০ বিলিয়ন ভিডিও অনলাইন এ বাতসরিক দেখা হলে ৩য় অবস্থানে আছে ট্রেলার। ১ম এবং ২য় তে আছে খবর এবং ব্যাবহার কারি দের তৈরিকৃত ভিডিও। বর্তমান এ ট্রেলার টেলিভিশন শো,ভিডিও গেমস,বই এবং বিভিন্ন অনুষ্ঠান বা কন্সার্ট এ ব্যাবহার করা হয়
ফেজ্যান্ট দ্বীপ
ফেজ্যান্ট দ্বীপ (, , ) হচ্ছে বিদাসোয়া নদীতে অবস্থিত একটি জনমানবহীন নদী দ্বীপ, যার অবস্থান ফ্রান্স এবং স্পেন সীমান্তে। প্রতি বছর ১লা ফেব্রুয়ারি থেকে জুলাই মাসের ৩১ তারিখ পর্যন্ত দ্বীপটি স্পেনের শাসনে থাকে, বাকি ছয় মাস এটি ফ্রান্সের দ্বারা নিয়ন্ত্রিত হয়।
এই দ্বীপটি হচ্ছে একটি রাজনৈতিক অধিরাজ্য যা স্পেন ও ফ্রান্সের সার্বভৌম ক্ষমতার অধীনে ১৬৫৯ সালে পিরেনিসের চুক্তির মাধ্যমে প্রতিষ্ঠা করা হয়েছিল, এবং সরকারীভাবে ছয় মাসের জন্য স্পেনের স্যান সেবাস্টিয়ান (১লা ফেব্রুয়ারি– ৩১ জুলাই) অঞ্চলের এবং ফ্রান্সের বায়ন (১ আগস্ট – ৩১ জানুয়ারি) অঞ্চলের নৌ কমান্ডারের শাসনে থাকে; প্রকৃতপক্ষে এটি ইরুন (গুইপুস্কয়া, স্পেন) এবং হেনদাইয় (পিরেনিস-অ্যাটলান্টিকেস, ফ্রান্স) কর্তৃক যথাক্রমে পরিচালিত হয়। এই দ্বীপটি প্রায় দীর্ঘ এবং চওড়া যা ক্ষয় হয়ে যাচ্ছে।
এই দ্বীপটির সবথেকে ঐতিহাসিক ঘটনা হল এখানে ট্রিটি অব পিরেনিস চুক্তিতে সাক্ষর করা হয়েছিল।
এই দ্বীপটি কতিপয় রাজকীয় সভা সমাবেশেও ব্যবহৃত হয়েছে:
ভাঁটার সময় এই দ্বীপে স্পেনীয় দিক থেকে ঢুকা যায়। দ্বীপটি জনমানবহীন, এবং কদাচিৎ ঐতিহাসিক মুক্ত দিবসসমূহ ব্যতীত দ্বীপটিতে প্রবেশাধিকার নিষিদ্ধ।
স্থান বীজ
"স্থান বীজ" (ইংরেজি: Space Seed) আমেরিকান বিজ্ঞান কথাসাহিত্য টেলিভিশন সিরিজ স্টার ট্রেক এর একটি পর্ব। এটি প্রথম সিজনের ২২ তম পর্বের এবং প্রথমটি এনবিসি দ্বারা ১৯৬৭ সালের ফেব্রুয়ারি ১৬ তারিখে প্রচার করা হয়েছিল। "স্পেস সিড" জিন এল কুন এবং কেরী উইলবার দ্বারা লিখিত এবং মার্ক ড্যানিয়েল পরিচালিত। ২৩ তম শতাব্দীতে বসান, সিরিজটি ক্যাপ্টেন জেমস টি.কার্ক (উইলিয়াম শ্যাটারের) এবং স্টার্ফলিট স্টারশিপ ইউএসএস এন্টারপ্রাইজের বহিরাগত ক্রু। পর্বের মধ্যে, এন্টারপ্রাইজ ক্রুটি পৃথিবীর অতীত থেকে নির্বাচকমুখী সুপ্রভুত মানুষকে ধারণ করে ঘুমের মধ্যে একটি জাহাজ সম্মুখীন হয়। তাদের নেতা, খান নুনইন সিং (রিকার্ডো মন্টালবাণ), এন্টারপ্রাইজ নিয়ন্ত্রণের চেষ্টা করছেন। এই পর্বটি এছাড়াও অতিথি তারকা মাদলিন রহু (Rhue) হিসাবে লেফটেন্যান্ট মারলা ম্যাকগিভার, যারা রোম্যান্টিকভাবে জড়িত হয়ে ওঠে।
উইলবার একটি ভিন্ন সিরিজ, ক্যাপ্টেন ভিডিও এবং তাঁর ভিডিও রেন্জার্সের জন্য সাধারণ চক্রান্তের কথা ভাবাচ্ছে, যা প্রাচীন গ্রিসের মানুষকে ক্রায়োজেনিক সাসপেনশন এবং পুনরুজ্জীবিত করে রাখা হয়েছে। প্রযোজক বব জাস্টম্যান অনুভব করেন যে প্রফেশনাল সময়কালে স্ক্রিপ্টটি অনেকবার পরিবর্তিত হয়েছিল কারণ এটি চলচ্চিত্রের জন্য অত্যন্ত ব্যয়বহুল হবে। অবশেষে জিন এল কুন এবং সিরিজ স্রষ্টা জিন রোদ্দেনবেরি পরিবর্তন করে। এই পুনর্বিবেচনাগুলির মধ্যে রয়েছে পর্বের শেষে অপরাধীদের অলৌকিক ঘটনা এবং একটি নর্ডিক চরিত্রের প্রাথমিক খলনায়ক একটি শিখের পরিবর্তন। রোদ্দেনবেরি "স্পেস সিড" এর জন্য প্রাথমিক লেখার ক্রেডিট দাবি করার প্রচেষ্টা করে, আমেরিকার রাইটারস গিল্ড দ্বারা প্রত্যাখ্যাত একটি অনুরোধ।
মন্টালবার্ন ছিলেন কাস্টিং ডিরেক্টরের প্রথম পছন্দ খান এবং ভূমিকাটিকে "বিস্ময়কর" বলে বর্ণনা করেছিলেন। একটি সস্তা বোতল পর্বের হিসাবে পরিকল্পনা করা সত্ত্বেও, স্টারশিপ মিনিয়েচার ব্যবহার করে বিশেষ সেট এবং শট, নাইলে এই পর্বটি বাজেটের উপর যেতে হত। প্রথম ব্রডকাস্টে ১৩.১২ মিলিয়ন দর্শকদের সাথে প্রথম অর্ধ ঘন্টা সময়সীমার মধ্যে এই পর্বের দ্বিতীয় স্থানটি অনুষ্ঠিত হয়, কিন্তু দ্বিতীয়ার্ধের সময় এটি তৃতীয় স্থানে চলে যায়। "স্পেস সিড" সিনাফান্তটিক, আইজিএন, এবং অন্যান্য প্রকাশনা দ্বারা সিরিজের সেরা পর্বগুলির একটি নামকরণ করা হয়েছে। ১৯৮২ সালের চলচ্চিত্র "স্টার ট্রেক ২": খুনের কাহিনী এই পর্বের একটি সিকেল হিসাবে কাজ করে। পর্বের প্লট উপাদান এবং খ্যাতনামা খাঁকেও ২০১৩ সালের চলচ্চিত্র স্টার ট্রেক ইনটোর ডার্কনেসে ব্যবহার করা হয়েছিল এবং এটির রেফারেন্সগুলি "স্টার ট্রেক" পর্বের মধ্যে প্রদর্শিত হয়েছে: এন্টারপ্রাইজ
নবকুমার বসু
নবকুমার বসু (১০ ডিসেম্বর, ১৯৪৯) একজন বাঙালি সাহিত্যিক এবং ডাক্তার। তিনি বিখ্যাত সাহিত্যিক সমরেশ বসুর পুত্র।
অভাবের মধ্যে তাঁর বাল্যকাল কাটে। কলকাতা বিশ্ববিদ্যালয় থেকে তিনি এমএস উত্তীর্ণ হওয়ার পর শল্যচিকিৎসক হিসাবে পেশা শুরু করেন। ১৯৯৩ সালে তিনি ইংল্যান্ডে প্রবাসী হন।
১৯৭৭ খ্রিষ্টাব্দে তাঁর লেখা ছোটগল্প দেশ পত্রিকায় প্রকাশিত হয়। তাঁর পিতা সমরেশ বসু এবং মাতা গৌরী বসুর জীবনের উপর ভিত্তি করে তাঁর 'চিরসখা' উপন্যাসটি দেশ পত্রিকায় প্রকাশিত হয়েছিল।
চির বৈচিত্র্যময় সমরেশ
ডিজনি পরিবার
এই পাতাটি এলায়াস চার্লস ডিজনির পরিবারকে নিয়ে লেখা।
১৮০০পিতামাতা
এলায়াস চার্লস ডিজনির পিতামাতাফ্লোরা কল ডিজনির পিতামাতাদ্বিতীয় প্রজন্ম (এলায়াস চার্লস ডিজনি ও ফ্লোরা কল ডিজনির সন্তান)
* হার্বাট লুইস আর. রাস্টকে বিবাহ করেন। তাদের একটি কন্যা সন্তান ছিল
 * রেমন্ড আল্ভা মেয়ারদিথ ফিশারকে বিবাহ করেন এবং তদের একটি পুত্র সন্তান ছিল
 * রয় এডনা ফ্র্যান্সিসকে এপ্রিল ১৯২৫ এ বিয়ে করেন এবং তাদের একটি পুত্র সন্তান ছিল
 *ওয়াল্টার লিলিয়ান মারি বাউন্ডস্কে জুলাই ১৩, ১৯২৫ সালে বিয়ে করেন এবং তাদের একটি কন্যা সন্তান ও একটি পালিত কন্যা সন্তান ছিল
থাগস অব হিন্দোস্তান
থাগস অব হিন্দোস্তান () হলো একটি ২০১৮ সালে মুক্তিপ্রাপ্ত ভারতীয় মহাকাব্যিক সময়ের অ্যাকশন-উত্তেজনাময় চলচ্চিত্র। এটি রচনা ও পরিচালনা করেন বিজয় কৃষ্ণ আচর্য। চলচ্চিত্রের তারকারা হলেন অমিতাভ বচ্চন, আমির খান, ক্যাটরিনা কাইফ এবং ফাতিমা সানা শেখ। "থাগস অব হিন্দুস্থান" ৭ নভেম্বর ২০১৮-তে দীপাবলিতে মুক্তি দেওয়ার জন্য তালিকাভুক্ত করা হয়েছে।
১৭৯৫ সালে যখন ভারতীয় উপমহাদেশ হিন্দুস্তান বা হিন্দোস্তান নামে পরিচিত ছিল, তখন রাজা ক্লাইভের রাজা মীরা সিকান্দার বেগ মারা যান। তাঁর রাজ্যের অধিবাসীরা গণহত্যা, এবং জমি ব্রিটিশ দ্বারা সংযুক্ত করা হয়। একমাত্র বেঁচে থাকা তার মেয়ে, জাফিরা বেগ, এবং সাধারণ, খুদবক্ষ। খুদবক্ষ পশ্চাদপসরণকারী শত্রু সৈন্যদের পরাজিত করে এবং জাফিরাকে তার কন্যা হিসাবে তুলে ধরে, যুদ্ধের কারনে তাকে প্রশিক্ষণ দেয়।কয়েক বছর পরে, খুদবক্ষ, যা এখন জাহাজী নামে পরিচিত, থগস নামে পরিচিত ভারতীয় দস্যুদের একটি ব্যান্ড পরিচালনা করে, যিনি সমুদ্র-ভিত্তিক যুদ্ধবিগ্রহের বিশেষজ্ঞ এবং সম্প্রসারিত ব্রিটিশ ইস্ট ইন্ডিয়া কোম্পানির একটি গুরুতর চ্যালেঞ্জ উন্মোচিত করেছিলেন, যা তারপরে বৃহত্তর অংশগুলির নিয়ন্ত্রণে জব্দ করেছিল। ভারতের। জন ক্লাইভ হতাশ, এবং Thugs দ্বারা উত্থাপিত ক্রমবর্ধমান হুমকি মোকাবেলা করার জন্য তার ডান হাত বরাদ্দ। ফিরঙ্গি মল্লা, প্রয়োজনীয় জিনিসপত্র চুরি করে জীবনযাপনকারী ছোট-বড় ছাগল, এই চ্যালেঞ্জ মোকাবেলায় ব্রিটিশদের নিয়োগ দেওয়া হয়। তিনি জাহাজীর সামনে হাজির হন এবং তাকে আশ্রয়ের জন্য জিজ্ঞাসা করলেন। জাহাজী স্বীকার করেন, এবং ফিরঙ্গি কোম্পানির জন্য নিয়মিত তথ্যবহুল হয়ে ওঠে। তিনি সুরাইয়া নামে একটি নর্তকী সঙ্গে সান্ত্বনা খুঁজে পায়। ফিরঙ্গি নিজে নিজে একজন ইংরেজী মানুষ হতে চেয়েছিলেন, এবং তাই অনেক পরিস্থিতিতে একের পর এক পোশাক পরেছিলেন। ফিরঙ্গি অনেকবার ঠাট্টা করে। জাহাজী, যিনি পথভ্রষ্ট ফিরঙ্গি সোজা করে থগ জীবনে ঢুকতে চান, সন্দেহ পোষণ করেন এবং সত্য উপলব্ধি করেন। তিনি ফিরঙ্গি মোকাবেলা করেন এবং তাদের দ্বন্দ্ব রয়েছে। জাহাজী হতাশ, এবং ফিরঙ্গিকে পরাজিত করে, আশা প্রকাশ করে যে, তিনি তার পথ পরিবর্তন করবেন। এক পরিত্যক্ত দুর্গে ব্রিটিশদের সাথে চূড়ান্ত সাক্ষাৎকারে, জাহাজি ও জাফিরা ব্রিটিশদের সাথে যুদ্ধ করে এবং নিজেদেরকে সংখ্যালঘু করে এবং তাদের অবস্থান পতন ঘটায়। ফিরঙ্গী ও তার ক্রনি হঠাৎ করে যুদ্ধের জোয়ারটি চালু করে। জাফিরা ক্লাইভকে পরাজিত করে, এবং ন্যায়বিচার পরিবেশন করা হয়। জাহাজী আকাশের দিকে তাকিয়ে বুঝতে পেরেছে যে অটিজম জমি এখন ফল উৎপন্ন করেছে, এই বলে যে ফিরঙ্গি এখন মহিমান্বিত মানুষের সহানুভূতিশীল মানুষ হয়ে উঠেছে।
ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা
তালিকাভিত্তিক অত্র নিবন্ধটি ওয়েস্ট ইন্ডিজের একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের (আইসিসি) অনুমোদিত দুইটি প্রতিনিধিত্বমূলক দলের মধ্যকার আন্তর্জাতিক ক্রিকেট খেলাবিশেষ। ওডিআইয়ের সাথে টেস্ট খেলার যথেষ্ট পার্থক্য বিদ্যমান। ওডিআইয়ে প্রতিটি দলের জন্য নির্দিষ্টসংখ্যক ওভার সংখ্যা বরাদ্দ থাকে। দলগুলো মাত্র একবার ইনিংস খেলার সুযোগ পায়। প্রথম ওডিআই ক্যাপ লাভের মাধ্যমে তালিকাটি সাজানো হয়েছে। একই খেলায় একাধিক খেলোয়াড় ক্যাপ লাভ করলে তাদের ডাকনামের আদ্যাক্ষর অনুযায়ী তালিকাভূক্ত করা হয়।
পাদটীকা:
নহরিন জেলা
নহরিন জেলা আফগানিস্তানের বাগলান প্রদেশের কেন্দ্রীয় অংশে অবস্থিত একটি জেলা। পশ্চিমে বাগলান শহর ও পুলি খুমির নামে প্রধান দুটি শহর অবস্থান করছে। জেলাটির কেন্দ্রীয় শহরের নাম হচ্ছে নহরিন। ২০০৪ সালের আদমশুমারী অনুযায়ী, জেলাটির জনসংখ্যা ছিল প্রায় ৫৭,৫০৯ জন, যার মধ্যে তাজিক ৬০%, পশতু ৩৫ এবং ৫% উজবেক বসবাস করত।
২০০৫ সালের ২৫ মার্চ তারিখে, একটি বড় ভূমিকম্প নহরিন জেলায় আঘাত হানে, যার ফলে জীবনযাত্রার ব্যাপকভাবে ক্ষতিগ্রস্থ হয় এবং অবকাঠামো ও পানি সম্পদেরও ব্যাপকভাবে ক্ষতিগ্রস্ত হয়। ভূমিকম্পটির মাত্রা ছিল প্রায় ৫ দশমিক ৯ সেন্টিমিটার, ভূমিকম্পের কেন্দ্রস্থল রিখটার স্কেলে প্রায় ৩৩ কিলোমিটার গভীরে অবস্থান করেছিল। এরপর দ্বিতীয় দফায় ২০০২ সালের ১২ এপ্রিল তারিখে ভূমিকম্প আঘাত হানে। জেলাটিতে আগেরে তুলনায় আরও বেশি ক্ষতিগ্রস্ত হয়ে পড়ে বিশেষ করে নহরিন শহরের মধ্যে, এছাড়াও একই সময়ে নতুনভাবে আরো অন্যান্য গ্রাম ব্যাপকভাবে ক্ষতিগ্রস্ত হয়ে পড়ে। যদিও এই অঞ্চলের তিন বছরের ধ্বংসাত্মক খরা এর অভিজ্ঞতা ছিল।
পুলি হিসার জেলা
পুলি হিসার অথবা পুল-ই-হেসার আফগানিস্তানের বাগলান প্রদেশের অবস্থিত একটি অন্যতম জেলা। ২০০৫ সালে এটি আন্দারব জেলার অংশ হিসেবে গঠণ করা হয়েছিল।
অ্যাসাসিন'স ক্রিড অরিজিনস
Assassin's Creed Origins একটি অ্যাকশন- ভিডিও গেম যা উবিসফ্ট মন্ট্রিয়েল এবং উবিসফট দ্বারা প্রকাশিত হয়। এটি Assassin's Creed সিরিজের দশম গেম  এবং ২015 Assassin's Creed Syndycate এর পরের গেম। এটি ২7 শে অক্টোবর, ২017  তারিখে মাইক্রোসফ্ট উইন্ডোজ, প্লেস্টেশন 4, এবং Xbox One এর  জন্য বিশ্বব্যাপী মুক্তি পায়। গেমটি গ্রীক যুগের (49-47 খ্রিস্টপূর্বাব্দ) শেষের দিকে মিশরে স্থাপন করা হয়েছে এবং বাস্তবিক বিশ্বের ঘটনাগুলির রহস্য কাল্পনিক ইতিহাসের বর্ণনা করা হয়েছে গেমটিতে। এই গল্পটি দিয়ে আস্যাসিন্স ব্রাদারহুড এর মধ্যে সম্পর্কের কথা বলা হয়েছে , যারা স্বাধীনতা প্রচারের মাধ্যমে শান্তির জন্য যুদ্ধ করত ।
Assassin's Creed Origins একটি থার্ড পারসন অ্যাকশন গেম যেখানে প্লেয়ারদের জন্য নির্দিষ্ট একটি লক্ষ্য ছুড়ে দেয়া হবে এবং সেখান থেকে প্লেয়ারা নতুন স্কিল, গল্প, চারপাশের পরিবেশ সম্পর্কে জানতে পারবে। এই গেমটিতে প্লেয়াররা অনেকগুলো হাতিয়ারের মাধ্যমে খেলতে পারবে, ঈগল চক্ষু নামের বিশেষ একটি দক্ষতার মাধ্যমে প্লেয়াররা শত্রু সনাক্ত করতে পারবে। আর অনেক রকম দক্ষতা রয়েছে গেমটিতে। প্লেয়াররা মুল বস ও শত্রুর সঙ্গে ফাইট করেও নিজেদের নতুন নতুন হাতিয়ার আনলক করতে পারবে। এছাড়াও এর মাধ্যমে মুল চরিত্রকেও (Main Character) আপগ্রেড করা যাবে।
মুল চরিত্র হিসেবে গেমে রয়েছে Bayek Of Siwa এবং তার স্ত্রী Aya. তারা একসাথে কাজ করে জনগন রক্ষার জন্য। এছাড়াও এই গেমটিতে মূল গল্প হিসেবে রয়েছে তাদের ছেলে। Bayek একজন Medjay (মিশরের রক্ষক) চরিত্রে এবং তার  স্ত্রী Aya মানুষদের সাথে যোগাযোগ রক্ষা করে তাদেরকে সাহায্য করার জন্য।
নভেম্বর 2017 সালে, Ubisoft ঘোষণার প্রথম 10 দিন দ্বিগুণ বিক্রি হয়েছে Assassin's Creed Syndycate এর তুলনায়. যেখানে আগেরটির তুলনায় এটির ডিজিটাল কপি বিক্রি হয়েছে ৩৫% বেশি .
বোকারো বিমানবন্দর
বোকারো বিমানবন্দর (আইসিএও: ভিইবিকে) ভারতের ঝাড়খন্ড রাজ্যের বোকারো স্টিল সিটি শহরে অবস্থিত একটি ব্যক্তিগত বিমানবন্দর। এটি জাতীয় মহাসড়ক ২৩-এর পাশে অবস্থিত (এছাড়াও সড়কটি বোকো-চাস রোড নামে পরিচিত)। এই বিমানবন্দরে কোন নির্ধারিত সূচীতে বিমানচলাচল করে না। এয়ার ডেকন ২০১০ সালে বোকারো ও কলকাতার মধ্যে তাদের ফ্লাইট চালু করার চেষ্টা করেছিল। এয়ার ডেকন কর্মকর্তাদের একটি দল বোকারো পরিদর্শন করেছে, বাজারের সম্ভাব্যতা নিয়ে গবেষণা করেছে এবং বিমানবন্দরের মূল্যায়ন করেছে। তবে বিমান পরিষেবা বাস্তবায়ন করা হয়নি। বিমানবন্দরটি শুধুমাত্র বোকারো ইস্পাত কারখানা এবং ইস্পাত কারখানা পরিদর্শনকারী ভিআইপিদের বিমান চলাচলের জন্য ব্যবহৃত হয়।
আগস্ট ২০১৩ সালে বেসামরিক বিমান চলাচল কর্তৃপক্ষের কাছে ভারতের জাতীয় মহাসড়ক কর্তৃপক্ষ কর্তৃক জমা দেওয়া একটি রিপোর্টে বলা হয়েছে যে বিমানের দৈর্ঘ্য আরও ৭০০ ফুট বৃদ্ধি করে ৬,০০০ ফুট করতে হবে। রানওয়ের এই দৈর্ঘ্য বৃদ্বি করা হলে বিমানবন্দরে বৃহত্ত বিমান অবতরণ করতে পাড়বে।
বোকারো বিমানবন্দর সম্প্রসারণ পরিকল্পনার আওতায়, বিদ্যমান বিমানবন্দর এলাকাটি ২০১০ একর থেকে ৫০০ একর এবং রানওয়ের দৈর্ঘ্য ৫,২০০ ফুট থেকে ৮,০০০ ফুট পর্যন্ত বাড়ানো হবে। বিমানবন্দর কর্তৃপক্ষের সদস্য সুদেশ শর্মা বলেন, "যদিও বিমানবন্দরে বিদ্যমান সুবিধা সন্তোষজনক, তার পরেও বিমানবন্দর থেকে চলাচলকারী বিমানগুলির বাণিজ্যিক সম্ভাবনা সহ বিভিন্ন দিক বিবেচনায় নেওয়া হবে এবং বিমান সংস্থাগুলির সাথে পরামর্শ করব।"
বোকারো বিমান বন্দরের সংলগ্ন ডুন্ডিবাগ বাজারের ১,৯০০ দোকানদারের সঙ্গে ডিসি রে এর তত্ত্বাবধানে ৭ ডিসেম্ ২০১৩ সালে কথা বলা হয়েছে, তাদের পুনর্বাসনের জন্য।
একটি নতুন প্রতিবেদনে বলা হয়, শীঘ্রই বোকারো বিমানবন্দরটি থেকে বিমান চলাচল করবে, কারণ বোকারো শহরের প্রধান আঞ্চলিক বিমানবন্দর থেকে সংযুক্ত হবে কলকাতা ও পাটনা শহর উদয়ন (উরে দেশ কা আম নাগরিক) প্রকল্পের দ্বারা। এই উদ্যোগের আওতায় রাজ্যের বেসামরিক বিমান চলাচল অধিদফতরের পরিচালক ক্যাপ্টেন এস. কে. সিনহা, বিমানবন্দরের নিরীক্ষণের জন্য বোকার বিমানবন্দর পরিদর্শন করেন এবং বিমানবন্দরটির সম্প্রসারণকে কীভাবে নির্বাহ করা হবে তা নির্ধারণ করেন। বোকারো ডিসি আরএম রে, অতিরিক্ত সংগ্রাহক জুনানু মিনজ এবং বোকারো স্টিলের মহাব্যবস্থাপক রাজীব সিং সিংহের সঙ্গে অতিরিক্ত জমি অধিগ্রহণসহ সম্প্রসারণ পরিকল্পনার বিভিন্ন দিক নিয়ে আলোচনা করেছেন।
২৪ জানুয়ারি ২০১৮ তারিখে বেসামরিক বিমান চলাচলের কেন্দ্রীয় মন্ত্রক স্পাইসজেটকে উদায়ন প্রকল্পে আঞ্চলিক সংযোগ পরিকল্পনার জন্য দ্বিতীয় রাউন্ডের ১৭ টি রুটের প্রস্তাবনা ও ২০ টি নতুন রুট প্রদান করা হয়েছে, যার মধ্যে রয়েছে বোকারো-কলকাতা রুট।
ধারা (গণিত)
গণিতশাস্ত্রে ধারা বলতে সসীম ধারা বা অসীম ধারা সংখ্যক রাশিকে যোগ করার পদ্ধতিকে বোঝায়।
সসীম ধারাতে n-সংখ্যক রাশি থাকে, যেখানে n একটি পূর্ণসংখ্যা; n-কে বলা হয় সসীম ধারার দৈর্ঘ্য। সসীম ধারাগুলির (যেমন সমান্তর ধারা বা গুণোত্তর ধারা) সমষ্টি সূত্রের মাধ্যমে নির্ণয় করা সম্ভব।
অসীম ধারার প্রথম n-সংখ্যক রাশির সমষ্টি যদি S(n) হয়, এবং S(1), S(2), S(3) এই রাশিগুলি নিয়ে তৈরি গাণিতিক অনুক্রম বা প্রগমনটির যদি কোন সীমা S থাকে, তাহলে S-কে অসীম ধারাটির সসীম সমষ্টি বলা হয়। অন্যথায় অসীম ধারাটির কোনও সমষ্টি হয় না।
২০১৮ নিদাহাস ট্রফি
২০১৮ নিদাহস ট্রফি হচ্ছে ২০১৮ সালের মার্চ মাসে শ্রীলঙ্কায় অনুষ্ঠিত একটি ক্রিকেট প্রতিযোগিতা। এটি হচ্ছে একটি ত্রিদেশীয় সিরিজ যেখানে বাংলাদেশ, ভারত এবং শ্রীলঙ্কা প্রতিযোগিতা করবে। প্রত্যেক দল বিপরীত দলের সাথে ২টি করে ম্যাচ খেলবে, যেখান থেকে ২টি দল ফাইনালের জন্য উত্তীর্ণ হবে। শ্রীলঙ্কার স্বাধীনতার ৭০তম বছর উদযাপনের অংশ হিসেবে এই প্রতিযোগিতাটি আয়োজন করা হবে। শ্রীলঙ্কা ক্রিকেট নিশ্চিত করেছে যে, এই সিরিজের খেলাগুলো টুয়েন্টি২০ আন্তর্জাতিক হবে। ২০১৭ সালের নভেম্বর মাসে, এই সিরিজের সময়সূচী এবং ভেন্যু ঘোষণা করা হয়েছে, সকল ম্যাচ কলম্বোর রানাসিংহে প্রেমাদাসা স্টেডিয়ামে অনুষ্ঠিত হবে।
সূচকীকরণ
গণিতশাস্ত্রে সূচকীকরণ () বলতে এমন একটি গাণিতিক প্রক্রিয়া বোঝায়, যার মাধ্যমে একটি সংখ্যাকে বারংবার নিজের সাথে গুণ করিয়ে 
অন্য একটি সংখ্যাতে পরিণত করা যায়। যে সংখ্যাটিকে নিজের সাথে গুণ করানো হয়, সেটিকে বলা হয় ভিত্তিসংখ্যা (ইংরেজি base, প্রতীক )। আর যতবার গুণ করানো হয়, সেই ধনাত্মক পূর্ণসংখ্যাটিকে বলা হয় "সূচক" (exponent বা index, প্রতীক )। সূচকীকরণের ফলাফলটিকে formula_1 এই আকারে প্রকাশ করা হয়। অর্থাৎ
N-তম মূল
গণিতশাস্ত্রে কোন বাস্তব সংখ্যা "a"-এর N-তম মূল () বলতে এমন একটি সংখ্য "x"-কে বোঝায়, যাকে "n" সূচকে উন্নীত করলে "a" পাওয়া যায়:
অন্যভাবে লেখা যায়
যেখানে "n"-কে মূলের মাত্রা বলা হয়। যে মূলের মাত্রা ২ হয়, তাকে দ্বিতীয় মূল বা "বর্গমূল" বলে। যে মূলের মাত্রা ৩, তাকে তৃতীয় মূল বা "ঘনমূল" বলে।
মূল লেখার সময় formula_3 প্রতীক ব্যবহার করা হয়।
উদাহরণস্বরূপ
ব্রুনাই জাদুঘর
ব্রুনাই জাদুঘর হচ্ছে ব্রুনাইয়ের রাজধানী শহর বন্দর সেরি বেগাওয়ানের নিকটবর্তী কটা বাটুতে অবস্থিত একটি জাতীয় জাদুঘর। এই জাদুঘরটিতে ইসলামী কারুশিল্প, ষোড়শ শতাব্দীর ঐতিহাসিক সময়কালের প্রত্নতত্ত্ব এবং নৃবিদ্যা প্রদর্শন করা হয়। এটি ব্রুনাইয়ের সবচেয়ে বড় জাদুঘর।
জাদুঘরটি ১৯৬৯ সালে একটি একাডেমিক জার্নাল, "ব্রুনাই মিউজিয়াম জার্নাল" সর্বপ্রথম প্রকাশ করেছিল, যা বর্তমান সময়কার একটি বার্ষিক প্রকাশন।
জাদুঘরটি কটা বাটুতে, এবং মধ্য বন্দর সেরি বেগাওয়ানের উপকূলীয় সড়কপথ থেকে পূর্ব দিকে অবস্থিত। একটি উঁচু পাহাড়ের উপর অবস্থিত হওয়ায় এখান থেকে ব্রুনাই নদীর মনোরম পরিবেশ দেখা যায়।
জাদুঘরটি ১৯৬৫ সালে নগর কেন্দ্র বন্দর ব্রুনাইয়ে যাত্রা শুরু করে, যা বর্তমানে বন্দর সেরি বেগাওয়ান নামে পরিচিত।
মনোসাইট
মনোসাইট হল এক ধরনের লিউকোসাইট বা শ্বেত রক্তকণিকা। মনোসাইট শ্বেত রক্ত কণিকা গুলির মধ্যে সবচেয়ে বড় কণিকা এবং এই রক্ত কণিকা ম্যাক্রোফাজ ও মায়োলোড বংশের ডেনড্রাইটিক কোষে মধ্যে পার্থক্য করতে পারে। মনোসাইট মেরুদন্ডী প্রাণীর সহজাত অনাক্রমতা তন্ত্রের একটি অংশ হিসাবে অভিযোজিত অনাক্রম্যতা প্রক্রিয়া দ্বারা প্রভাবিত। মানুষের রক্তে তাদের ফিনোটাইপিক রিসেপটরগুলির উপর ভিত্তি করে মনোসাইটের অন্তত তিনটি উপবিভাগ রয়েছে।
মনোসাইটগুলি অ্যামিবাইট আকৃতির হয় এবং এই কণিকাতে দানাদার সাইটোপ্লাজম রয়েছে। লোব বিহীন নিউক্লিয়াস সহ, এই কোষগুলি এক ধরণের মনোনিউক্লিয়াস লিউকোসাইট যার আশ্রয়স্থল হল আজারুরফিল গ্রানুলস। মনোসাইটের নিউক্লিয়াসের জ্যামিতিক আকৃতি ইলিপসোইডাল প্রকৃতির। মনোসাইটের নিউক্লিয়াস দেখতে অনেকটা সিম বীজের আকৃতির বা কিডনি আকৃতির, যদিও এর মধ্যে সবচেয়ে গুরুত্বপূর্ণ পার্থক্য হল লোবগুলির মধ্যে কোনো রকমে হাইপ্যারাবলিক বৈশিষ্ট থাকে না। এই শ্রেণিবিন্যাসের বিপরীতে পলিমর্ফোনিউক্লিয়াস লিওসোসাইটে দেখা যায়।
"মনোসাইট গণনা" একটি সম্পূর্ণ রক্ত গণনা এর অংশ এবং শ্বেত রক্তের কোষগুলির নিখুঁত সংখ্যার মধ্যে মনোসাইট কণিকার সংখ্যা অথবা কণিকা গুলির মধ্যে মোনসাইট কণিকাকে শতাংশ হিসাবে প্রকাশ করা হয়। উভয় উপযোগী হতে পারে কিন্তু এই কণিকা গননা তখনি বৈধ হয়, যখন ডায়গনিস্টিক সরঞ্জামে মনোসাইট সাব-সেট নির্বাচন নির্ধারিত হয়।
"ইন ভিট্রো", মনোসাইট গ্রানুলোসাইট ম্যাক্রোফাজ উপনিবেশ-উদ্দীপক ফ্যাক্টর (জিএম-সিএসএফ) এবং ইন্টারলেউইকিন ৪-এর সঙ্গে সাইটোকাইনেজ যোগ করে ডেন্ড্রাইটিক কোষের মধ্যে পার্থক্য করতে পারে।
ফার ক্রাই ৫
Far Cry 5 একটি আসন্ন ফার্স্ট পার্সন শ্যুটার ভিডিও গেম  Ubisoft Montreal দ্বারা নির্মিত এবং গেমটি প্রকাশিত মাইক্রোসফট উইন্ডোজ, প্লেস্টেশন 4 এবং এক্সবক্স ওয়ান এর জন্য। এটি Far Cry সিরিজ এর ৬ষ্ট তম গেম।  এটি মুক্তি পাবে নির্ধারিত তারিখ মার্চ 27, 2018.
আগের মতই  "Far Cry 5" সেট করা হয়েছে একটি উন্মুক্ত বিশ্বের পরিবেশে, যেখানে প্লেয়াররা নিজ ইচ্ছায় ঘুরাঘরি করতে পারবে।  এই নতুন গেমে প্লেয়ার কাস্টমাইজ ব্যবহার করতে পারবেন আপনার ইচ্ছামতো. বিভিন্ন ধরনের বিস্ফোরক  অস্ত্র  নিয়ে শত্রুদের বিরুদ্ধে যুদ্ধ করা যাবে । Far Cry 5 নতুন ওপেন ওয়ার্ল্ড দেয়া হয়েছে এবং অনেক নতুন গেমপ্লে যোগ করা হয়েছে। গেমটিতে কম্ব্যাট আগের তুলনায় "একেবারেই আলাদা"।
ক্রিয়েটিভ ডিরেক্টর ড্যান হেই উন্মুক্ত বিশ্বের বর্ণনা দিয়ে বলেন, Far Cry 5 এর আউটপোস্টগুলি Far Cry 4 এর উপর ভিত্তি করে তৈরি করা হয়েছে ।এই আউটপোস্টগুলি শত্রু বাহিনীর দ্বারা দখলকৃত ম্যাপের একটি ছোট অংশকে প্রতিনিধিত্ব করবে. আউটপোস্টগুলি প্লেয়ারের জন্য একাধিক পন্থার সাথে ডিজাইন করা হয়েছে। গেমটিতে একটি নিয়োগ ব্যবস্থাও অন্তর্ভুক্ত থাকবে, যেখানে প্লেয়ার কাউন্টিটিতে স্থানীয়দের নিয়োগ করতে পারে এবং তাদের পাশে লড়াই করতে পারে। Far cry 4 এর টাওয়ার (liberation) Far Cry 5 এ থাকছে না এবার গল্পের মিশন, ইভেন্ট এবং অন্যান্য অক্ষরগুলি আবিষ্কারের করার মাধ্যমে সামনে এগিয়ে যেতে হবে । Far Cry 5 এ বন্যপ্রাণী যুদ্ধে প্লেয়ারকে সহায়তা করবে এবং প্লেয়ারের অর্ডারগুলি অনুসরণ করবে। মানচিত্রের কিছু ছোটখাটো ইভেন্ট আগের গেম এর সাথে মিল রাখা হয়েছে ।
গেমটি হোপ কাউন্টি, মন্টানা , যেখানে জোসেফ নামক এক প্রচারক প্রসিদ্ধতা বেড়েছে সেখানে সেট করা হয়েছে । জোসেফ  বিশ্বাস করেন যে তিনি হোপ কাউন্টির জনগণকে "অনিবার্য পতন" থেকে রক্ষা করার জন্য নির্বাচিত হয়েছেন এবং তিনি এডেনের গেট নামে একটি মণ্ডলী প্রতিষ্ঠা করেছেন। প্রকৃতপক্ষে, জোসেফ একটি চরম ধর্ম প্রচারক তার শাসনের অধীনে, এডেনের গেটটি হোপ কাউন্টির বাসিন্দাদের  সহিংসতা মুখোমুখি হতে হচ্ছে ।  যখন কিছু মানুষ সাহস করে বাইরের সহয়তা পাওয়ার চেষ্টা করে তখন তাদের ভয় দেখানে হয় । জোসেফ তার ভাইবোনদের দ্বারা হোপ কাউন্টি নিয়ন্ত্রণ করে রেখেছে । (Main Character) একজন ডেপুটি হিসেবে ভুমিকা পালন করবে এই গেমটিতে ।
গেমটি ডেভোলপ করেছেন Ubisoft Montreal, with Ubisoft Toronto, Ubisoft Kiev, Ubisoft Shanghai, and Ubisoft Reflections offering assistance. Dan Hay হচ্ছেন গেমটির মুল Producer গেমটিতে এবারও  Dunia Engine, ব্যবহার করা হয়েছে ।
Ubisoft গেম এর গল্পটি তৈরি করছেন বিচ্ছন্ন সেটিংস থেকে। তারা বলছে " একটি স্মরণীয় গল্প তৈরি করতে হলে, গেম অক্ষর গুরুত্বপূর্ণ ঘটনা বিভিন্ন মতামত নিতে হয় ।গেমটিতে আমরা  নিশ্চিত করতে চেয়েছি এটি যেন প্লেয়ারদের জন্য আনন্দদায়ক হয়।
তালা ওয়া বারফাক জেলা
তালা ওয়া বারফাক (এছাড়াও: তালেহ বা বারফাক নামেও পরিচিত) আফগানিস্তানের বাগলান প্রদেশের সবচেয়ে দক্ষিণপশ্চিমাঞ্চলে অবস্থিত একটি অন্যতম জেলা। জেলাটির রাজধানী শহর হচ্ছে তালেহ বা বারফাক।
বামিয়ান জেলা
বামিয়ান () আফগানিস্তানে বামিয়ান প্রদেশের একটি জেলা। ২০০৩ সালের আদমশুমারী অনুযায়ী, জেলাটির জনসংখ্যা ছিল প্রায় ৭০,০২৮ জন, যার অধিকাংশই হাজারা সম্প্রদায়ের এবং তাজিক সম্প্রদায়ের কিছু সংখ্যালঘু গোষ্ঠী রয়েছে। নিউজিল্যান্ডের শান্তিরক্ষীরা জেলাটিতে কাজ করে থাকে, বিশেষ করে বামিয়ান প্রদেশের এলাকায়।
বামন জেলার অন্যতম গ্রামগুলির মধ্যে একটি হলো "আম্বর সামুচ"।
কাহমার্দ জেলা
কাহমার্দ () আফগানিস্তান এর বামিয়ান প্রদেশের কেন্দ্রীয় এলাকায় অবস্থিত একটি জেলা। এটি ১,৪৭৫ মিটার উচ্চতায় অবস্থিত এবং জনসংখ্যা প্রায় ৩১,০৪২ জন। বামিয়ান শহরপ্রায ১৪০ কিলোমিটার দূরে অবস্থান করছে জেলাটি, প্রদেশের উত্তরে এবং পাঁচটি উপত্যকায় বিভক্ত (যেমন: হাজর, মাদর, তানগিপুশতা, আশপুশ্ত ও দো'আব-ই-মেখ-ই-জারিন)।
বাংলাদেশ ইসলামী ছাত্রসেনা
বাংলাদেশ ইসলামী ছাত্রসেনা বাংলাদেশের একটি রাজনৈতিক ছাত্র সংগঠন। সংগঠনটি আদর্শিকভাবে বাংলাদেশের একটি রাজনৈতিক দল বাংলাদেশ ইসলামী ফ্রন্টের সাথে সংযুক্ত।
আহ্বায়কসহ মোট এগারোজন সদস্য নিয়ে ১৯৮০ সালের ২১ জানুয়ারি চট্টগ্রামে চট্টগ্রাম কলেজের পশ্চিমে দেবপাহাড়ে আহলা দরবার শরিফের খানকায় এই সংগঠনটি আত্মপ্রকাশ করে। প্রতিষ্ঠাতা আহ্বায়ক ছিলেন মুহাম্মদ আব্দুল মান্নান।
লোগোতে একটি অর্ধ চাঁদের উপরে একটি তারা আছে এবং নিচে কোরআনের একটি আয়াতাংশ-"জা'ল হক ওয়া জা'হাকাল বাতিল" (সত্য এসেছে মিথ্যা বিলুপ্ত হয়েছে) লেখা আছে
পতাকায় লম্বালম্বিভাবে সাদা ও আড়াআড়িভাবে উপরে কালো ও নিচে সবুজ রঙ থাকবে
কুরআন ও সুন্নাহ ভিত্তিক ইসলামী সমাজ প্রতিষ্ঠা করা।
ঈমান, আক্বিদা, ঐক্য, শৃঙ্খলা, সুশিক্ষা, ত্যাগ ও সেবা।